pythainlp/thai-wiki-dataset-v4 huggingface dataset:
ศฤงคาร พรหมสุภะ

ศฤงคาร พรหมสุภะ (ชื่อเล่น: เหน่ง, เกิด 29 มีนาคม 2540) นักฟุตบอลอาชีพชาวไทยในตำแหน่งกองหลัง ปัจจุบันเล่นให้กับสุโขทัย ในไทยลีก และทีมชาติไทย
ประวัติ.
ศฤงคาร พรหมสุภะ เกิดวันที่ 29 มีนาคม พ.ศ. 2540 ที่ จังหวัดศรีสะเกษ เริ่มเข้าเรียนชั้นประถมศึกษาที่โรงเรียนบ้านขนุน(วันธรรมศาสตร์ศรีสะเกษ 2515) ก่อนที่จะย้ายจากบ้านกิดพร้อมครอบครัวเข้าไปเรียนที่โรงเรียนปลวกแดงพิทยาคม จังหวัดระยอง ในระดับชั้นมัธยมศึกษา 
ศฤงคารเริ่มเล่นฟุตบอลกับเพื่อนในชุมชนตั้งแต่เด็ก โดยเล่นเพื่อความสนุกสนานกับพี่ชายและเพื่อน ๆ จนทำให้เขาเริ่มฝึกซ้อมอย่างจริงจังขณะเรียนอยู่ชั้น ป.4 ที่โรงเรียนบ้านขนุน(วันธรรมศาสตร์ศรีสะเกษ 2515) โดยศฤงคารได้ติดทีมฟุตบอลโรงเรียนตามพี่ชายของตนทั้งสองคนก่อนหน้านี้ 
เส้นทางฟุตบอลอาชีพของเขานั้นเริ่มต้นขึ้นย้ายที่เรียนชั้น ม.2 ที่โรงเรียนปลวกแดงวิทยาคม หลังจากเขาและครอบครัวต้องย้ายมาเริ่มต้นชีวิตที่จังหวัดระยองเพราะประสบปัญหาทางด้านการเงิน ศฤงคาร ได้เป็นผู้เล่นของโรงเรียนแข่งขันรายการต่างๆ เช่น เอสซีจี เคมิคอลส์ ลีกเยาวชน 15 ปี, ปตท.คัพ และ กีฬานักเรียนนักศึกษา ซึ่งผลงานเข้าตาสต๊าฟของสโมสรระยอง เอฟซี จึงได้ชักชวนให้ศฤงคารคัดตัวผู้เล่นชุดโค้กคัพ 2015 แม้ว่าเจ้าตัวจะไม่มีแม้กระทั่งรองเท้าสตั๊ดของตัวเองใส่ก็ตาม แต่ด้วยคุณภาพของศฤงคารทำให้เขาได้เป็นหนึ่งในสมาชิกเยาวชนระยอง เอฟซี
ในการดึงตัวมาเล่นชุดกับเยาวชนโค้กคัพ 2015 แม้ว่าผลงานรายการโค้กคัพของทีมระยองเอฟซีจะแพ้ 3 เกมรวด แต่ฝีเท้าของ ศฤงคาร ก็ทำให้ทีมระยอง เอฟซีตัดสินใจเซ็นสัญญาเขาในที่สุด การเซ็นสัญญาร่วมทีมระยอง เอฟซีทำให้ศฤงคารต้องกลายเป็นนักฟุตบอลอาชีพเต็มตัว ภายใต้การฝึกสอนของ ชูศักดิ์ ศรีภูมิ เขาได้ลงเล่นใน ให้กับทีม โดยเกมประเดิมสนามในลีกอาชีพของศฤงคาร คือเกมกับราชบุรี มิตรผล เอฟซี ในรายการโตโยต้า ลีกคัพ 2015
ทีมชาติไทย.
พ.ศ. 2558 ที่ มีการเปิดคัดตัวผู้เล่นสำหรับการแข่งขันศึกชิงแชมป์อาเซียน 2015 ชูศักดิ์ ศรีภูมิ แนะนำให้เขาไปทดสอบการคัดตัวดังกล่าวและก็ได้รับการคัดเลือกเป็นหนึ่งในผู้เล่นของทีมชาติไทย ชุดอายุไม่เกิน 19 ปี
ในนามทีมชาติ ศฤงคารได้ติดทีมชาติไทยครั้งแรกในชุดเยาวชนอายุไม่เกิน 19 ปี ภายใต้การฝึกสอน อนุรักษ์ ศรีเกิด เขาเป็นตัวหลักในการคว้าแชมป์ฟุตบอล ที่ประเทศลาว โดนเกมประเดิมสนามของศฤงคาร คือเกมเปิดสนามนัดแรกเจอกับเจ้าภาพ ทีมชาติลาว ด้วยชัยชนะ 2-1และคว้าชัยชนะต่อเนื่องจนคว้าแชมป์รายการดังกล่าว หลังจากนั้น ศฤงคาร ได้ถูกเรียกติดทีมชาติไทยชุดเยาวชนมาตลอด
ต่อมาในปี พ.ศ. 2560 ศฤงคารเข้าสู่ ทีมชาติไทยรุ่นอายุไม่เกิน 23 ปี โดยเป็นกำลังสำคัญในการคว้าเหรียญทองซีเกมส์สมัยที่ 16 เขาลงเล่นครบทั้ง 7 เกม และชุด M-150 Cup 2017 ที่เมืองบุรีรัมย์ ประเทศไทย หลังจากมีผลงานที่ดีกับระยองเอฟซี และเขาได้ทำประตูแรกในนามทีมชาติ ในเกมที่ไทย เอาชนะ ญี่ปุ่น U-23 ไปได้ 2-1
ในวันที่ 28 กันยายน พ.ศ. 2562 ศฤงคารมีชื่อติด ทีมชาติไทยรุ่นอายุไม่เกิน 23 ปี ในรอบเบื้องต้น 28 คน สำหรับการแข่งขันฟุตบอลชายในซีเกมส์ 2019 ที่ประเทศฟิลิปปินส์
กีฬาสกีลงเขาในโอลิมปิกฤดูหนาว 2018

กีฬาสกีลงเขาในโอลิมปิกฤดูหนาว 2018 เป็นการแข่งขันกีฬาสกีลงเขาที่จัดขึ้นในเมืองพย็องชัง, ประเทศเกาหลีใต้ กำหนดแข่งขันระหว่างวันที่ 12–24 กุมภาพันธ์ พ.ศ. 2561 โดยได้จัดขึ้นที่ ศูนย์กีฬาสกีลงเขาช็องซ็อน (ความเร็ว) และศูนย์กีฬาสกีลงเขาย็องพย็อง (เทคนิค)
ซึ่งการแข่งขันกีฬาเคอร์ลิงครั้งนี้มีการแข่งขันทั้งหมด 11 รายการ คือ ประเภททีมชาย 5 รายการ, ประเภททีมหญิง 5 รายการ และประเภทผสม 1 รายการ โดยแต่ละรายการจะมีนักกีฬา 322 คน จาก 80 ประเทศ
ตารางการแข่งขัน.
ตารางข้างล่างนี้เป็นตารางการแข่งขันทั้งหมด 11 รายการ
รอบคัดเลือก.
สรุปผลการคัดเลือก.
<templatestyles src="Col-begin/styles.css"/>
ประเทศที่เข้าร่วม.
มีนักกีฬาทั้งหมด 322 คนจาก 80 ประเทศเข้าร่วมแข่งขัน (รวมถึงคณะนักกีฬาจากนักกีฬาโอลิมปิกจากรัสเซีย) 
<templatestyles src="การอ้างอิง/styles.css"/>ก ประเทศที่เข้าร่วมครั้งแรก
รอมแพง

จันทร์ยวีร์ สมปรีดา (เกิด 8 มิถุนายน พ.ศ. 2520) ชื่อเล่น อุ้ย หรือที่รู้จักกันในนามปากกา รอมแพง เป็นนักประพันธ์ชาวไทย ผลงานมีชื่อเสียง คือ "บุพเพสันนิวาส" (พ.ศ. 2553)
ประวัติ.
จันทร์ยวีร์ สมปรีดา เกิดเมื่อวันที่ 
8 มิถุนายน พ.ศ. 2520 ที่อำเภอสิชล จังหวัดนครศรีธรรมราช โดยจบการศึกษาระดับประถมศึกษาจากโรงเรียนวัดประทุมทายการาม ระดับมัธยมศึกษาจากโรงเรียนกัลยาณีศรีธรรมราช และระดับปริญญาตรี สาขาวิชาประวัติศาสตร์ศิลปะ คณะโบราณคดี มหาวิทยาลัยศิลปากร
โดยเธอได้เขียนนิยายสายลับลิปกลอส เป็นเรื่องแรกและมีผลงานมาแล้วมากกว่า 20 เรื่อง งานเขียนด้วยกันอย่าง "ดาวเกี้ยวเดือน", "บุพเพสันนิวาส", "มิติรักข้ามดวงดาว", "คีตโลกา", "เรือนพะยอม" และส่วนใหญ่ก็จะเป็นนวนิยายแนวรักโรแมนติก งานของเธอมีเอกลักษณ์ทั้งสำนวนภาษา และบทพรรณาโวหารที่บรรยายสถาปัตยกรรมและศิลปกรรมในสมัยนั้น บุคลิกตัวละคร โดยเฉพาะนางเอกให้มีบุคลิกที่สดใสร่าเริง มีความเป็นตัวของตัวเองสูง ชื่อนามปากกา ใช้ตามชื่อตัวละคร รอมแพง ในเรื่อง "เวียงกุมกาม" ของทมยันตี แปลว่า "ผู้เป็นที่รัก" หรือ "หญิงผู้เป็นที่รัก"
เธอเริ่มเขียนหนังสือประมาณปี พ.ศ. 2549 โดยเล่าว่าได้แรงบันดาลใจจากเกมมังกรหยก และเริ่มเขียนลงพันทิปก่อน จนได้รวมเล่มในปีถัดมา ขณะนั้นเธอประกอบอาชีพอื่นอยู่ จึงลาออกมาทำงานเขียนเป็นงานประจำ
ในปี พ.ศ. 2553 ตีพิมพ์นวนิยายแนวรักตลกอิงประวัติศาสตร์เรื่อง "บุพเพสันนิวาส" เธอใช้เวลาในการหาข้อมูล 3 ปี จนมาเขียนต้นฉบับเสร็จในเดือนเดียว ซึ่งต่อมาได้มาทำเป็นละครโทรทัศน์ในปี พ.ศ. 2561 โดยก่อนละครจะออกอากาศ ก็ตีพิมพ์ซ้ำครั้งที่ 27 ผลงานของรอมแพงที่เคยนำมาสร้างเป็นละครโทรทัศน์อื่น ๆ เช่น "ดาวเกี้ยวเดือน", "คีตโลกา", "เรือนพะยอม", "พรายพยากรณ์", "บุพเพสันนิวาส" ฯลฯ
ประธานชั่วคราววุฒิสภาสหรัฐ

ประธานชั่วคราวแห่งวุฒิสภาสหรัฐ  หรือ ประธานวุฒิสภาชั่วคราว  เป็นผู้ทรงอำนาจเป็นลำดับที่ 2 ของวุฒิสภาสหรัฐ มาตรา 1 วรรค 3 ของรัฐธรรมนูญสหรัฐได้บัญญัติไว้ว่า รองประธานาธิบดีสหรัฐ ซึ่งแม้ว่าจะไม่ใช่สมาชิกวุฒิสภา แต่ในฐานะประธานวุฒิสภาต้องมอบอำนาจให้วุฒิสภาเลือกประธานชั่วคราวเพื่อปฏิบัติหน้าที่แทนในกรณีที่รองประธานาธิบดีไม่ได้เข้ามาทำหน้าที่ บทบาทของประธานชั่วคราวแห่งวุฒิสภาสหรัฐนั้น แตกต่างจากรองประธานาธิบดีที่ปฏิบัติหน้าที่ประธานวุฒิสภา คือ ได้รับการลงคะแนนเสียงจากวุฒิสมาชิกส่วนมาก ทั้งยังสามารถอภิปรายหรือลงคะแนนเสียงได้ในทุก ๆ ญัตติ 
ถึงกระนั้นประธานวุฒิสภาชั่วคราวยังมีเอกสิทธิ์และอำนาจพอสมควร โดยเมื่อรองประธานาธิบดีสหรัฐไม่เข้าปฏิบัติหน้าที่ ประธานวุฒิสภาชั่วคราวถือเป็นผู้มีอำนาจเต็มในการประชุม ในทางปฏิบัติ รองประธานาธิบดีหรือประธานวุฒิสภาชั่วคราวมักจะไม่เป็นประธานในการประชุมเสมอไป แต่อาจหมุนเวียนให้วุฒิสมาชิกระดับอาวุโสของพรรคเสียงข้างมากได้เข้ามาทำหน้าที่บ้าง เพื่อสร้างประสบการณ์ในการปฏิบัติงาน
ตั้งแต่ ค.ศ. 1890 วุฒิสมาชิกระดับอาวุโสของพรรคเสียงข้างมากในวุฒิสภาสหรัฐ มักถูกรับเลือกให้เป็นประธานชั่วคราววุฒิสภาสหรัฐจนกระทั่งหมดวาระและมีการเลือกตั้งใหม่ โดยปฏิบัติสืบต่อกันมาอย่างต่อเนื่อง จนกระทั่ง ค.ศ. 1949 ตั้งแต่การตรารัฐบัญญัติลำดับการสืบทอดในการดำรงประธานาธิบดี ค.ศ. 1947 ประธานชั่วคราววุฒิสภา มีศักดิ์ในลำดับที่ 3 ของการสืบทอดตำแหน่ง คือ หลังจากรองประธานาธิบดีและประธานสภาผู้แทนราษฎร และก่อนหน้ารัฐมนตรีว่าการกระทรวงการต่างประเทศสหรัฐ ซึ่งจะเป็นไปโดยอัตโนมัติเฉพาะการดำรงตำแหน่งประธานาธิบดีเท่านั้น ส่วนตำแหน่งรองประธานาธิบดีจะว่างเว้นไว้ จนกระทั่งมีการแต่งตั้งใหม่ตามรัฐธรรมนูญสหรัฐมาตรา 25
กฎการเหนี่ยวนำของฟาราเดย์

กฎการเหนี่ยวนำของฟาราเดย์  เป็นกฎพื้นฐานของแม่เหล็กไฟฟ้าซึ่งทำนายว่าสนามแม่เหล็กจะมีอันตรกิริยากับวงจรไฟฟ้าเพื่อผลิตแรงเคลื่อนไฟฟ้า เป็นปรากฏการณ์ที่เรียก การเหนี่ยวนำแม่เหล็กไฟฟ้า เป็นหลักการทำงานพื้นฐานของหม้อแปลงไฟฟ้า ตัวเหนี่ยวนำ และมอเตอร์ไฟฟ้า เครื่องกำเนิดไฟฟ้าและโซลินอยด์หลายชนิด
สมการแม็กซ์เวลล์–ฟาราเดย์เป็นสามัญการของกฎของฟาราเดย์ และเป็นหนึ่งในสมการของแมกซ์เวลล์
แฮร์รี แมไกวร์

เจค็อบ แฮร์รี แมไกวร์ (เกิด 5 มีนาคม ค.ศ. 1993) เป็นนักฟุตบอลชาวอังกฤษ ปัจจุบันเล่นในตำแหน่งกองหลังให้กับแมนเชสเตอร์ยูไนเต็ดและทีมชาติอังกฤษ
 "ณ วันที่ 31 สิงหาคม ค.ศ. 2019"
 "ณ วันที่ 7 กันยายน ค.ศ. 2019"
 "ณ วันที่ 7 กันยายน ค.ศ. 2019"
เกียรติประวัติ.
ฮัลล์ซิตี
แมนเชสเตอร์ยูไนเต็ด
อังกฤษ
รางวัลส่วนตัว
พระสุธรรมวินิจฉัย (ชม วณิกเกียรติ)

พระสุธรรมวินิจฉัย (ชม วณิกเกียรติ) อดีตผู้สำเร็จราชการแทนพระองค์เป็นการชั่วคราว สมาชิกสภาผู้แทนราษฎรประเภทที่สอง 4 สมัย และอดีตสมาชิกพฤฒสภา
ประวัติ.
พระสุธรรมวินิจฉัย (ชม วณิกเกียรติ) เป็นบุตรนายทอง วณิกเกียรติ บิดามีอาชีพเป็นพ่อค้า เมื่อครั้งยังมีบรรดาศักดิ์เป็น หลวงสุจริตธุระประภาษ ได้รับราชการเป็นผู้พิพากษาศาลแพ่ง กระทรวงยุติธรรม และได้ขอรับพระราชทานนามสกุล "วณิกเกียรติ" เป็นนามสกุลพระราชทานลำดับที่ 0309 เขียนเป็นภาษาอังกฤษว่า "Vanikkirti"
งานการเมือง.
พระสุธรรมวินิจฉัย เคยดำรงตำแหน่งผู้สำเร็จราชการแทนพระองค์เป็นการชั่วคราว เมื่อพ.ศ. 2489 สมาชิกสภาผู้แทนราษฎรประเภทที่สอง 4 สมัย และสมาชิกพฤฒสภา
ผู้สำเร็จราชการแทนพระองค์.
หลังการลาออกของปรีดี พนมยงค์ พระสุธรรมวินิจฉัย พระยานลราชสุวัจน์ (ทองดี นลราชสุวัจน์) และสงวน จูฑะเตมีย์ได้รับการแต่งตั้งเป็นผู้สำเร็จราชการแทนพระองค์ชั่วคราว ตาม รัฐธรรมนูญ มาตรา 11 และได้มีส่วนร่วมในการกราบบังคมทูลเชิญสมเด็จพระเจ้าน้องยาเธอ เจ้าฟ้าภูมิพลอดุลยเดชให้เสด็จขึ้นครองราชย์
สมาชิกสภาผู้แทนราษฎร.
พระสุธรรมวินิจฉัย (ชม วณิกเกียรติ) ได้รับการแต่งตั้งเป็นสมาชิกสภาผู้แทนราษฎรมาแล้ว 4 สมัย คือ
สมาชิกวุฒิสภา.
พระสุธรรมวินิจฉัย (ชม วณิกเกียรติ) ได้รับการแต่งตั้งเป็นสมาชิกวุฒิสภามาแล้ว 1 สมัย คือ
พระยานลราชสุวัจน์ (ทองดี นลราชสุวัจน์)

มหาอำมาตย์ตรี พระยานลราชสุวัจน์ ชื่อจริง ทองดี นลราชสุวัจน์ (สกุลเดิม วณิกพันธุ์ ; 8 สิงหาคม พ.ศ. 2424 - 6 มีนาคม พ.ศ. 2496) อดีตผู้สำเร็จราชการแทนพระองค์เป็นการชั่วคราว และอดีตรัฐมนตรีว่าการกระทรวงยุติธรรมในคณะรัฐมนตรีไทย คณะที่ 13
ประวัติ.
พระยานลราชสุวัจน์ (ทองดี นลราชสุวัจน์) เป็นบุตรนายคง และนางจุ้ย เกิดเมื่อวันที่ 8 สิงหาคม พ.ศ. 2424 ที่ตำบลหัวรอ อำเภอพระนครศรีอยุธยา จังหวัดพระนครศรีอยุธยา มีพี่น้องร่วมบิดามารดา 10 คน
พระยานลราชสุวัจน์ ถึงแก่อสัญกรรมเมื่อวันที่ 6 มีนาคม พ.ศ. 2496 พระราชทานเพลิงศพ ณ เมรุวัดมกุฏกษัตริยาราม วันที่ 23 พฤษภาคม พ.ศ. 2496
งานการเมือง.
พระสุธรรมวินิจฉัย ได้รับการแต่งตั้งเป็นผู้สำเร็จราชการแทนพระองค์ชั่วคราว และรัฐมนตรีว่าการกระทรวงยุติธรรมในคณะรัฐมนตรีไทย คณะที่ 13
เมื่อ พ.ศ. 2489 หลังการลาออกของปรีดี พนมยงค์ พระยานลราชสุวัจน์ (ทองดี นลราชสุวัจน์) พระสุธรรมวินิจฉัย (ชม วณิกเกียรติ) และสงวน จูฑะเตมีย์ได้รับการแต่งตั้งเป็นผู้สำเร็จราชการแทนพระองค์ชั่วคราว ตามมาตรา 11 ของรัฐธรรมนูญ และได้มีส่วนร่วมในการกราบบังคมทูลเชิญสมเด็จพระเจ้าน้องยาเธอ เจ้าฟ้าภูมิพลอดุลยเดชให้เสด็จขึ้นครองราชย์
ถนนศิริพงษ์

ถนนศิริพงษ์ (อักษรโรมัน: Thanon Siri Phong) เป็นถนนสายสั้น ๆ สายหนึ่งในพื้นที่แขวงเสาชิงช้าและแขวงสำราญราษฎร์ เขตพระนคร กรุงเทพมหานคร มีจุดเริ่มต้นจากด้านข้างศาลาว่าการกรุงเทพมหานคร ทอดผ่านจุดตัดระหว่างถนนบำรุงเมือง และขนานไปกับถนนอุณากรรณ เลียบข้างวัดสุทัศนเทพวราราม ทอดผ่านโรงเรียนเบญจมราชาลัย ในพระบรมราชูปถัมภ์ เข้าพื้นที่แขวงสำราญราษฎร์ ผ่านหน้าโรงเรียนภารตวิทยาลัยและสมาคมฮินดูสมาช, สวนรมณีนาถ ไปสิ้นสุดที่จุดบรรจบกับถนนอุณากรรณ ที่มาจากแยกอุณากรรณ
โดยชื่อ "ศิริพงษ์" มาจากการแปลงพระนามของพระเจ้าบรมวงศ์เธอ กรมขุนมรุพงศ์ศิริพัฒน์ พระโอรสในพระบาทสมเด็จพระจอมเกล้าเจ้าอยู่หัว กับเจ้าจอมมารดาบัว ซึ่งทรงเคยมีวังที่ประทับ ณ ที่ ๆ เป็นที่ตั้งของโรงเรียนเบญจมราชาลัย ในพระบรมราชูปถัมภ์ ปัจจุบันนี้
เหลียวหยาง

เหลียวหยาง  เป็นนครระดับจังหวัดทางตอนกลางเยื้องไปทางตะวันออกของมณฑลเหลียวหนิง ตะวันออกเฉียงเหนือของประเทศจีน ตั้งอยู่ริมฝั่งแม่น้ำไท่จื่อ และหากนับรวมกับนครอานชาน จะเป็นเขตมหานครที่มีประชากร 2,057,200 คน ตามข้อมูลประชากรในปี 2010 อยู่ห่างจากเฉิ่นหยาง ซึ่งเป็นเมืองหลวงของมณฑล ไปทางใต้ประมาณหนึ่งชั่วโมงโดยรถยนต์ เหลียวหยางเป็นที่ตั้งของวิทยาลัยการศึกษาต่างประเทศของมหาวิทยาลัยเหลียวหนิง และวิทยาลัยอาชีวศึกษาอีกหลายแห่ง
เขตการปกครอง.
จังหวัดเหลียวหยางแบ่งออกเป็น 1 อำเภอ, 5 เขต และ 1 นคร
เมืองแฝดและเมืองพี่น้อง.
เหลียวหยางเป็นเมืองแฝดกับ
มิตสึกิ ทากาฮาตะ

มิตสึกิ ทากาฮาตะ (; โรมาจิ: "Takahata Mitsuki"; เกิด 14 ธันวาคม พ.ศ. 2534) เป็นนักแสดงและนักร้องหญิงชาวญี่ปุ่นในสังกัดโฮริโปร มีชื่อเสียงจากอาซาโดระเรื่อง "โทโตะนีจัง" และละครโทรทัศน์ญี่ปุ่น "คาโฮโกะ คุณหนูโลกสวย"
ประวัติ.
ทกาฮาตะเกิดเมื่อวันที่ 14 ธันวาคม พ.ศ. 2534 เธอใช้ชื่อในวงการการแสดงเป็นชื่อเต็มของเธอ แต่ในวงการดนตรีเธอจะใช้เพียงชื่อจริงที่เขียนด้วยอักษรฮิรางานะ "みつき" (มิตสึกิ)
โดยแต่เดิมแล้ว เธออยากจะเข้าโรงเรียนมัธยมศึกษาชิเท็นโนจิที่ตั้งอยู่ในแขวงเท็นโนจิ จังหวัดโอซากะ ซึ่งเป็นโรงเรียนหญิงล้วนที่มีอัตราการแข่งขันที่สูงมาก ทำให้เธอตัดสินใจเรียนโรงเรียนกวดวิชา แต่ภายหลังเธอจึงย้ายถิ่นฐานไปยังโตเกียวเพื่อเข้าเรียนที่โรงเรียนมัธยมศึกษาตอนปลายโฮริโกชิที่มีชื่อเสียงด้านการพัฒนานักเรียนให้เป็นนักร้องและนักแสดงที่มีคุณภาพ หลังจากนั้นมิตสึกิจึงตัดสินใจที่จะเข้าชมรมการแสดงของมหาวิทยาลัยวาเซดะ โดยหวังว่าจะเป็นการสร้างเส้นทางอาชีพในการแสดงของเธอ แต่เพราะเธอได้รับที่โอกาสที่จะแสดงละครเวทีตั้งแต่เธอยังเด็ก ในปี พ.ศ. 2553 เธอจึงตัดสินใจที่เข้าศึกษาที่มหาวิทยาลัยโฮเซ คณะการออกแบบอาชีพในโตเกียว
อาชีพ.
การแสดง.
ทากาฮาตะชอบการแสดงละครเวทีตั้งแต่เธอยังเด็ก ส่วนหนึ่งเพราะว่าพ่อและแม่ของเธอชอบพาเธอไปดูละครเวที ด้วยเหตุนี้เธอจึงใฝ่ฝันที่จะเป็นนักแสดงละครเวทีตั้งแต่เธอกำลังศึกษาระดับชั้นประถมศึกษา โดยตั้งแต่นั้นมา มิตสึกิได้เข้าร่วมการออดิชันกับหลากหลายสังกัดแต่เธอไม่เคยผ่านเข้ารอบเลย จนถึงชั้นมัธยมศึกษาปีที่ 2 มิตสึกิ เธอได้ผ่านการออดิชันของสังกัดโฮริโปรเป็นอันดับที่ 1 จากผู้เข้าร่วมทั้งหมด 9,621 คนและได้แสดงเป็นตัวเอกบนละครเวทีในที่สุด
ใน พ.ศ. 2550 เธอได้มีผลงานการแสดงเป็นครั้งแรกในภาพยนตร์เรื่อง "ดอลฟินบลู: ฟูจิ, โมอิจิโดโซระเอะ" โดยหลังจากนั้นทากาฮาตะก็ได้ปรากฏตัวอยู่ในละครโทรทัศน์เรื่องต่อ ๆ ไปจวบจนถึงปี พ.ศ. 2556 เธอได้แสดงเป็น "โนริโกะ นิชิกาโดะ" ในละครโทรทัศน์เรื่อง"ยอดหญิงยอดเชฟ" ใน พ.ศ. 2559 ทากาฮาตะผ่านการออดิชันจากผู้สมัคร 2,564 คน ให้เป็นนักแสดงนำหญิงในอาซาโดระเรื่อง "โทโตะนีจัง" ซึ่งนั่นทำให้เธอเริ่มเป็นที่สนใจในวงการบันเทิงมากขึ้น
โมโต2 ฤดูกาล 2018

โมโต 2 เวิร์ล แชมเปี้ยนชิพ ปี ค.ศ.2018 / พ.ศ.2561 เป็นส่วนหนึ่งของการแข่งขันฤดูกาลที่ 70 ในหมวด F.I.M. Road Racing World Championship Grand Prix
รายชื่อทีมและนักแข่ง.
"ทุกทีมใช้ยางยี่ห้อ Dunlop และใช้เครื่องยนต์ Honda Inline-4 ความจุ 600 ซีซี"
"*แถบสีเขียว คือ นักแข่ง Wildcard"
"**แถบสีแดง คือ นักแข่งสำรอง"
รายชื่อสนาม.
ในฤดูกาล ค.ศ.2018 / พ.ศ.2561 มีการแข่งขันทั้งหมด 19 สนาม ได้แก่
โรงเรียนเทพมิตรศึกษา

โรงเรียนเทพมิตรศึกษา เป็นโรงเรียนเอกชนของมูลนิธิคาทอลิก เขตมิสซังสุราษฎร์ธานี สังกัดสำนักงานคณะกรรมการส่งเสริมการศึกษาเอกชน เขต 1 อำเภอเมือง จังหวัดสุราษฎร์ธานี สำนักงานบริหารงานคณะกรรมการส่งเสิรมการศึกษาเอกชน ได้จัดตั้งขึ้นเมื่อวันที่ 17 เมษายน พ.ศ. 2502 โดยมี มุขนายก คาเร็ตโต เป็นผู้รับใบอนุญาต นายวิเชียร สมานจิต เป็นผู้จัดการและครูใหญ่คนแรก และในปัจจุบัน นายชาญชัย ชื่นพระแสง เป็นผู้อำนวยการ โรงเรียนเทพมิตรศึกษา
ประวัติ.
โรงเรียนเทพมิตรศึกษา เป็นโรงเรียนเอกชนของมูลนิธิคาทอลิก เขตมิสซังสุราษฎร์ธานี สังกัดสำนักงานคณะกรรมการส่งเสริมการศึกษาเอกชน เขต 1 อำเภอเมือง จังหวัดสุราษฎร์ธานี สำนักงานบริหารงานคณะกรรมการส่งเสริมการศึกษาเอกชน ได้จัดตั้งขึ้นเมื่อวันที่ 17 เมษายน พ.ศ. 2502 ในที่ดินจำนวน 17 ไร่ 3 งาน 1.2 ตารางวา ซึ่งนางลิ้นจี่ บุราคม เป็นผู้บริจาคให้เป็นที่สร้างโรงเรียน โดยมี มุขนายก เปโตร คาเร็ตโต เป็นผู้รับใบอนุญาต นายวิเชียร สมานจิต
เป็นผู้จัดการและครูใหญ่ คนแรก มีบาทหลวงแอกเตอร์ ฟรีเยรีโอ เป็นอธิการโรงเรียนเทพมิตรศึกษาเปิดทำการสอน ดังนี้
ปีการศึกษา 2502 เปิดทำการสอนในระดับมัธยมศึกษาปีที่ 1 จำนวน 2 ห้อง จำนวนนักเรียน 135 คน นายวิเชียรสมานจิต เป็นผู้จัดการและครูใหญ่ คนแรก มีบาทหลวงแอกเตอร์ ฟรีเยรีโอ เป็นอธิการ
ปีการศึกษา 2504 เปิดทำการสอนชั้นประถมศึกษาปีที่ 5 จำนวน 1 ห้อง และระดับชั้นมัธยมศึกษาปีที่ 3 จำนวน 1 ห้อง
ปีการศึกษา 2508 ได้รับอนุญาตให้เปิดสอนชั้นประถมตอนต้น ตั้งแต่ระดับ ประถมศึกษาปีที่ 1 ถึง ประถมศึกษาปีที่ 7 และระดับมัธยมศึกษาปีที่ 1 ถึง มัธยมศึกษาปีที่ 3 จำนวน 11 ห้อง
ปีการศึกษา 2538 ได้ทำการเปิดสอนในระดับชั้นอนุบาลปีที่ 1 ถึง 3 โดยระดับชั้นอนุบาล 1 จำนวน 2 ห้อง ระดับอนุบาล 2 จำนวน 1 ห้องและระดับอนุบาล 3 จำนวน 1 ห้อง
ปีการศึกษา 2553 ได้เปิดสอนเด็กก่อนวัยเรียน จำนวน 2 ห้อง
ปัจจุบันนี้ โรงเรียนเทพมิตรศึกษา เปิดทำการสอนตั้งแต่ระดับชั้นก่อนวัยเรียนถึง ชั้นมัธยมศึกษาปีที่ 6 มีอาคารเรียน 6 หลัง พื้นที่จำนวน 19 ไร่ 1 งาน 21.1 ตารางวา
อาคารภายในโรงเรียน.
อาคารภายในโรงเรียนเทพมิตรศึกษามีทั้งหมด 7 อาคาร
มังรายกะยอฉะวาที่ 1 แห่งอังวะ

มังรายกะยอฉะวาที่ 1 แห่งอังวะ ([mɪ́ɰ̃.jɛ́ t͡ɕɔ̀.zwà]; บางครั้งเรียก มังรายกะยอฉะวา, 1410 – 1442) กษัตริย์องค์ที่ 9 แห่ง อาณาจักรอังวะ จาก ค.ศ. 1439 ถึง 1442 ตลอด 3 ปีแห่งรัชสมัยพระองค์ต้องป้องกันอาณาจักรจากการรุกรานของเมืองโมกองแห่ง รัฐชาน และกู้เมืองตองอู ที่แยกตัวออกจากอังวะในช่วงรัชสมัยของ พระเจ้าโมญีนตะโด พระราชบิดาของพระองค์ ในปี ค.ศ. 1426 
พระองค์สวรรคตในอังวะระหว่างเดินทางไปล้อมเมืองโมกอง เมื่อประมาณเดือนมกราคมถึงกุมภาพันธ์ ค.ศ. 1442 ราชบัลลังก์ถูกสืบทอดโดยพระราชอนุชาของพระองค์ นรปติ อุปราชแห่ง เมืองแปร
เลนินวอคเตียเบร

เลนินวอคเตียเบร  เป็นภาพยนตร์แนวชีวิตและอัตชีวประวัติของสหภาพโซเวียตในปี 1937 กำกับโดยมีฮาอิล โรมม์ และ ดมีตรี วาซีเยฟ นำแสดงโดย Boris Shchukin, Nikolai Okhlopkov และ Vasili Vanin และเป็นภาพยนตร์ตัวอย่างของผลงานแนวสัจนิยมสังคมนิยมโฆษณาชวนเชื่อโดยโกซคีโน ที่ผลิดโดยสตูดิโอภาพยนตร์มอสฟิล์ม โดยเล่าเกี่ยวกับชีวิตของวลาดีมีร์ เลนิน ในช่วงการปฏิวัติเดือนตุลาคม โจเซฟ สตาลิน ได้รับบทที่โดดเด่นกว่าในภาพยนตร์มากกว่าที่สตาลินมีบทบาทในชีวิตจริงในช่วงเวลานั้น หลังจากที่สตาลินเสียชีวิตฉากทั้งหมดของสตาลินถูกตัตออกจากภาพยนตร์เรื่องนี้ เพื่อออกภาพยนตร์เรื่องนี้ใหม่ในปี 1958
เอ็นเอ๊กซ์ที นอร์ธ อเมริกัน แชมเปียนชิพ

เอ็นเอ๊กซ์ที นอร์ธ อเมริกัน แชมเปียนชิพ (NXT North American Championship) เป็นตำแหน่งแชมป์ของNXT สมาคมย่อยของWWE ก่อตั้งขึ้นเมื่อ 7 มีนาคม ค.ศ. 2018 ในเทปบันทึกรายการ NXT โดยการหาแชมป์คนแรกเกิดขึ้นในศึก ในวันที่ 7 เมษายน ค.ศ. 2018 แมทช์การปล้ำไต่บันได
ประวัติ.
แชมป์นอร์ธ อเมริกัน NXT ถูกสถาปนาขึ้นในวันที่ 7 มีนาคม ค.ศ. 2018 จากเทปบันทึกรายการ NXT โดยผู้จัดการทั่วไป NXT William Regal ได้ประกศแมทช์การปล้ำไต่บันได ในศึก เพื่อหาแชมป์คนแรก โดยมี EC3, Killian Dain, Adam Cole, Ricochet, Lars Sullivan, และVelveteen Dream ที่ได้ประกาศไว้
ดีไซน์ของเข็มขัดได้รับการเผยแพร่ออกมาในวันที่ 3 เมษายน ค.ศ. 2018 โดย Triple H โดยมีแผ่นกลมสีทอง 3 อัน บนสายหนังสีน้ำตาล ส่วนกลางของเข็มขัดมีลูกโลกที่แสดงเฉพาะทวีปอเมริกาเหนือเท่านั้น ชื่อที่อยู่เหนือโลกคือ "North American" และ โลโก้ "NXT"
รายนามการครองแชมป์.
As of 06, 2025, there have been four champions with one reign each. The inaugural champion was Adam Cole. Ricochet is the longest reigning champion at 161 days. Johnny Gargano has the shortest reign at 4 days (WWE recognizes it as 25 days due to tape delay, but still the shortest), and is the oldest champion, winning the title at 31. Velveteen Dream is the youngest champion, winning the title at 23.
Velveteen Dream is the current champion in his first reign. He won the title by defeating Johnny Gargano at the "NXT" tapings on January 30, 2019 in Winter Park, Florida (aired on February 20).
สถิติการครองแชมป์.
As of 06, 2025.
แพ็ก ซ็อน-ย็อบ

พลเอก แพ็ก ซ็อน-ย็อบ  (23 พฤศจิกายน พ.ศ. 2463 – 10 กรกฎาคม พ.ศ. 2563) เขาเป็นนายทหารของกองทัพสาธารณรัฐเกาหลีที่เกษียณอายุราชการแล้ว เขาได้เข้าประจำการในกองทัพแมนจูกัว และเกาหลีใต้ เป็นผู้ที่ได้เข้าร่วมในสงครามเกาหลี
แพ็กรู้จักในฐานะผู้เข้าร่วมสงครามเกาหลี และยังเป็นทหารที่ได้รับยศสี่ดาวนายแรกตามประวัติศาสตร์ทหารของกองทัพสาธารณรัฐเกาหลี พี่ชายเขา, แพ็ก อิน-ย็อบ, ได้เป็นผู้บัญชาการกรมทหารอิสระที่ 17 ของกองทัพสาธารณรัฐเกาหลี ในช่วงสงครามเกาหลี พี่ชายของแพ็กได้มีบทบาทสำคัญในยุทธการที่องจิน และการยกพลขึ้นบกที่อินช็อน
เครื่องอิสริยาภรณ์.
ต่างประเทศ.
 <id>155194</id>
 <redirect title="แม่แบบ:Country data France" />
 <revision>
 <id>1018478</id>
 <timestamp>2008-03-26T12:46:18Z</timestamp>
 <contributor>
 <username>Lerdsuwa</username>
 <id>436</id>
 </contributor>
 <comment>เปลี่ยนทางไปที่ </comment>
 <origin>1018478</origin>
 <model>wikitext</model>
 <format>text/x-wiki</format>
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ
ถนนเจริญรัถ

ถนนเจริญรัถ (อักษรโรมัน: Thanon Charoen Rat) ถนนสายหนึ่งในกรุงเทพมหานคร ตั้งอยู่ในพื้นที่แขวงคลองสานและแขวงคลองต้นไทร เขตคลองสาน ในฝั่งธนบุรี เดิมเคยเป็นทางรถไฟสายแม่กลองมาก่อน โดยเป็นส่วนต้นของทางรถไฟสายนี้ที่วิ่งจากสถานีวงเวียนใหญ่ ไปยังสถานีปลายทางคือสถานีปากคลองสาน แต่ในรัฐบาลที่มีจอมพลสฤษดิ์ ธนะรัชต์ เป็นนายกรัฐมนตรีได้ยกเลิกทางรถไฟส่วนนี้และยกเลิกสถานีปากคลองสาน และถมทางรถไฟช่วงตั้งแต่สถานีวงเวียนใหญ่จนถึงสถานีปากคลองสานเพื่อสร้างเป็นถนนแทน
ถนนเจริญรัถ เป็นถนนที่มีลักษณะเป็นซอย เชื่อมระหว่างถนนสมเด็จพระเจ้าตากสินด้านวงเวียนใหญ่ กับถนนเจริญนคร ในช่วงต้นถนน ในฝั่งถนนด้านวงเวียนใหญ่เป็นตลาดวงเวียนใหญ่ เป็นตลาดสดที่ใหญ่ที่สุดแห่งหนึ่งในฝั่งธนบุรี และกรุงเทพมหานคร นอกจากนี้แล้วช่วงถัดไป ยังเป็นแหล่งรวมร้านค้าที่ขายสินค้าเกี่ยวกับวัสดุอุปกรณ์ที่ใช้ทำเครื่องหนังและกระเป๋าไว้เป็นจำนวนมาก ทั้งค้าปลีกและค้าส่ง นับเป็นแหล่งรวมร้านค้าประเภทนี้ที่ขึ้นชื่อ ถนนเจริญรัถไปสิ้นสุดที่ทางแยกเจริญรัถที่เป็นจุดตัดกับถนนเจริญนคร ซึ่งบริเวณนี้เป็นศูนย์การค้าในชื่อ คลองสานพลาซ่า และเป็นท่าคลองสาน ท่าเรือข้ามฟากที่ข้ามไปยังท่าสี่พระยา ในฝั่งพระนครได้ ซึ่งอยู่ใกล้กับริเวอร์ซิตี้และโรงแรมรอยัลออร์คิดเชอราตัน และสามารถเชื่อมต่อไปยังย่านตลาดน้อยและตรอกกัปตันบุช (ซอยเจริญกรุง 30) อันเป็นย่านเก่าแก่ที่อยู่ใกล้เคียงได้
รถโดยสารประจำทางสาย 57 เป็นเพียงสายเดียวที่วิ่งผ่านถนนเจริญรัถตลอดทั้งสาย
พิธีเปิดพาราลิมปิกฤดูหนาว 2018

พิธีเปิดมหกรรมพาราลิมปิกฤดูหนาว 2018 ได้จัดขึ้นที่สนามกีฬาโอลิมปิกพย็องชัง ในเมืองพย็องชัง, ประเทศเกาหลีใต้ เมื่อวันที่ 9 มีนาคม พ.ศ. 2561 เวลา 20.00 น. ตามเวลามาตรฐานเกาหลี
การเตรียมการ.
เว็บไซต์พิธีเปิดโอลิมปิกที่สนามกีฬาโอลิมปิกพย็องชังได้สร้างขึ้นเป็นพิเศษสำหรับพิธีการ สนามกีฬามีที่นั่งทั้งหมด 35,000 คน กิจกรรมของโอลิมปิกหรือพาราลิมปิกจะจัดขึ้นที่สนามกีฬาเท่านั้น และใช้สำหรับพิธีเปิดและปิดเท่านั้น
บันทึกพระนามแห่งตูริน

บันทึกพระนามแห่งตูริน หรือยังเป็นที่รู้จักกันในนามของ ตูรินรอยอลแคนนอน เป็นบึนทึกพระนามของอียิปต์โบราณ โดยถูกบันทึกอยู่ในกระดาษปาปิรัสด้วยอักษรเฮียราติกที่บันทึกพระนามของฟาโรห์ก่อรัชสมัยของฟาโรห์แรเมซีสที่ 2 ปัจจุบันอยู่ในพิพิธภัณฑ์มิวซิโอ อีจิซิโอ (พิพิธภัณฑ์อียิปต์) ที่เมืองตูรินในประเทศอิตาลี และบันทึกปาปิรัสนี้ เป็นบันทึกที่ได้บันทึกพระนามของฟาโรห์หลายพระองค์ตั้งแต่ยุคราชอาณาจักรเก่าที่บันทึกโดยชาวอียิปต์โบราณและเป็นหลักฐานทางประวัติศาสตร์ที่สำคัญมากที่สุดที่บรรยายสำหรับเหตุการณ์ก่อนรัชสมัยของฟาโรห์แรเมซีสที่ 2
บ๋าวหลก

บ๋าวหลก  เป็นนครในจังหวัดเลิมด่ง ตั้งอยู่บริเวณที่สูงตอนกลางของประเทศเวียดนาม บ๋าวหลกครอบคลุมพื้นที่ 233.56 ตารางกิโลเมตร มีประชากร 170,920 คน เมื่อ ค.ศ. 2018
เขตการปกครอง.
บ๋าวหลกแบ่งการปกครองออกเป็น 6 แขวง และ 5 ตำบล ดังนี้
สถานที่ท่องเที่ยว.
อาคารเก่าแก่ในบ๋าวหลก ได้แก่ วัดบ๊าดหญา  ทะเลสาบด่งนาย  เป็นทะเลสาบขนาดเล็กที่ตั้งอยู่ใจกลางเมือง
โมโต3 ฤดูกาล 2018

โมโต 3 เวิร์ล แชมเปี้ยนชิพ ปี ค.ศ.2018 / พ.ศ.2561 เป็นส่วนหนึ่งของการแข่งขันฤดูกาลที่ 70 ในหมวด F.I.M. Road Racing World Championship Grand Prix
รายชื่อทีมและนักแข่ง.
"ทุกทีมใช้ยางยี่ห้อ Dunlop"
"*แถบสีเขียว คือ นักแข่ง Wildcard"
"**แถบสีแดง คือ นักแข่งสำรอง"
รายชื่อสนาม.
ในฤดูกาล ค.ศ.2018 / พ.ศ.2561 มีการแข่งขันทั้งหมด 19 สนาม ได้แก่
กล้วยเลือด

กล้วยเลือดหรือกล้วยมณี (blood banana; ชื่อวิทยาศาสตร์: "Musa acuminata" var. "zebrina") เป็นสายพันธุ์หนึ่งของกล้วยป่า เป็นพืชพื้นเมืองในเกาะสุมาตรา ประเทศอินโดนีเซีย ใช้เป็นไม้ประดับ ใบมีรอยสีแดงคล้ำ ผลที่มีเมล็ดน้อยรับประทานได้ 
การจัดจำแนกและการตั้งชื่อ.
กล้วยเลือดเป็นสายพันธุ์ย่อยของกล้วยป่า "Musa acuminata" เคยจัดจำแนกเป็นสปีชีส์ต่างหากในชื่อ "Musa zebrina" and "Musa sumatrana" บางครั้งจัดจำแนกผิดพลาดเป็นพันธุ์ (cultivar)
กล้วยเลือดมีชื่อสามัญภาษาอังกฤษหลายชื่อ ได้แก่ Blood bananas red banana tree (บางครั้งจะสับสนกับ red banana ซึ่งเป็นชื่อสามัญของกล้วยพันธุ์หนึ่ง) seeded red banana, Sumatra ornamental banana และ maroon-variegated banana ภาษาสเปนเรียกว่า "banano rojo" ภาษาญี่ปุ่นเรียก ゼブリナバナナ ("zeburina banana") และภาษาเวียดนามเรียก chuối kiểng
กล้วยป่าสยาม

กล้วยป่าสยาม ชื่อวิทยาศาสตร์: "Musa acuminata" subsp. "siamea") เป็นสายพันธุ์หนึ่งของกล้วยป่า พบตามธรรมชาติในไทย ลาว และกัมพูชา ในไทยพบในภาคเหนือ ภาคกลาง และภาคตะวันตก บางต้นหัวปลีนำมารับประทานได้ ผลสุกรสหวาน รับประทานได้แม้จะมีเมล็ดมาก ลักษณะพิเศษคือปลีมีสีฟ้าอมม่วงอมเหลืองและออกนวล
กล้วยป่ามะละกา

กล้วยป่ามะละกา ชื่อวิทยาศาสตร์: "Musa acuminata" subsp. "malaccensis") เป็นสายพันธุ์หนึ่งของกล้วยป่า พบตามธรรมชาติในคาบสมุทรมาเลย์และเกาะสุมาตรา เป็นบรรพบุรุษของกล้วยลาตุนดัน ในไทยพบในภาคใต้ ใบมีรอยฉีกขาด ลักษณะพิเศษคือปลีมีสีส้ม ปลายเครือทอดในแนวนอนแล้วโค้งลง
กล้วยลาตุนดัน

กล้วยลาตุนดัน (Latundan bananas) หรือกล้วยตุนดัน (Tundan) กล้วยไหม (Silk bananas) ปีซังรายาเซอเระห์ (Pisang raja sereh) กล้วยมันซานา (Manzana bananas) กล้วยแอปเปิ้ล (Apple bananas) เป็นกล้วยลูกผสมที่พบในฟิลิปปินส์ เป็นกล้วยสายพันธุ์ที่พบได้ทั่วไปในฟิลิปปินส์ คู่กับ กล้วยลากาตันและกล้วยซาบา 
ลักษณะ.
กล้วยลาตุนดันสูง 10- 13 ฟุต ต้องการแสงแดดจัด ดอกสีเหลือง ผลค่อนข้างเป็นทรงกระบอก เปลือกเหลืองเมื่อสุก ผลเล็กกว่า กล้วยลากาตัน และ กล้วยหอมเขียว ผลมีรสเปรี้ยว คล้ายแอปเปิ้ล
การจัดจำแนก.
ในการจัดจำแนกแบบเดิม กล้วยลาตุนดันเคยใช้ชื่อ "Musa sapientum" ซึ่งต่อมา พบว่า "Musa sapientum" เป็นลูกผสมของกล้วย "Musa balbisiana" และ "Musa acuminata" ไม่ถือเป็นสปีชีส์ กล้วยลาตุนดันเป็นลูกผสมทริปพลอยด์ (AAB) ชื่อเต็มคือ "Musa acuminata" × "M. balbisiana" (AAB Group) 'Silk'.
การใช้ประโยชน์.
ผลรับประทานได้ ปลูกเป็นพืชสวน
กีฬาสกีลีลาในโอลิมปิกฤดูหนาว 2018

กีฬาสกีลีลาในโอลิมปิกฤดูหนาว 2018 เป็นการแข่งขันกีฬาสกีลีลาที่จัดขึ้นในเมืองพย็องชัง, ประเทศเกาหลีใต้ กำหนดแข่งขันระหว่างวันที่ 9–23 กุมภาพันธ์ พ.ศ. 2561 โดยได้จัดขึ้นที่ สวนหิมะโบกวัง
ซึ่งการแข่งขันกีฬาเคอร์ลิงครั้งนี้มีการแข่งขันทั้งหมด 11 รายการ คือ ประเภททีมชาย 5 รายการ และประเภททีมหญิง 5 รายการ โดยแต่ละรายการจะมีนักกีฬา 268 คน จาก 27 ประเทศ
ตารางการแข่งขัน.
ตารางข้างล่างนี้เป็นตารางการแข่งขันทั้งหมด 10 รายการ 
ประเทศที่เข้าร่วม.
มีนักกีฬาทั้งหมด 268 คนจาก 27 ประเทศเข้าร่วมแข่งขัน (รวมถึงคณะนักกีฬาจากนักกีฬาโอลิมปิกจากรัสเซีย)
<templatestyles src="การอ้างอิง/styles.css"/>ก ประเทศที่เข้าร่วมครั้งแรก
คลูโด

คลูโด (Cluedo หรือ Clue ในเวอร์ชันของอเมริกาเหนือ) เป็นเกมกระดานแนวฆาตกรรมสืบสวนสอบสวน สำหรับผู้เล่น 3 – 6 คน คิดค้นเมื่อปี ค.ศ. 1949 โดย แอนโทนี เออร์เนสต์ แพรตต์ และวางจำหน่ายครั้งแรกในปี ค.ศ. 1950 โดยบริษัทแรกที่ผลิตเกมคือ วัดดิงตันส์ ในสหราชอาณาจักร ปัจจุบันสิทธิของการผลิตตกเป็นของฮัสโบร
ตัวเกมมีวัตถุประสงค์ให้ผู้เล่นหาตัวคนร้าย สถานที่เกิดเหตุ และใช้อาวุธใดในการฆาตกรรม และด้วยวัตถุประสงค์นี้เองที่ทำให้เกมนี้ได้รับความนิยม จนกระทั่งมีการนำไปทำเป็นนวนิยาย ภาพยนตร์ ละครโทรทัศน์ อัลบั้มเพลง รายการเกมโชว์ทางโทรทัศน์ และยังได้พัฒนาเป็นเกมบนคอมพิวเตอร์และสมาร์ตโฟนอีกด้วย
ประวัติ.
ในปี 1944 แอนโทนี เออร์เนสต์ แพรตต์ นักดนตรีชาวอังกฤษ ได้จดสิทธิบัตรเกมกระดานแนวฆาตกรรมสืบสวนสอบสวน เมอร์เดอร์ (Murder!) ซึ่งเป็นต้นแบบของคลูโดในปัจจุบัน และหลังจากนั้นไม่นานเขาและเอลวา แพรตต์ ภรรยาได้ร่วมกันคิดค้นเกมกระดานใหม่ โดยนำเสนอให้ผู้จัดการของวัดดิงตันส์ นอร์มัน วัตสัน และนอร์มันได้ทำการซื้อทันที และได้จัดจำหน่ายในชื่อ คลูโด (Cluedo) โดยชื่อนี้มาจากคำว่า Clue ที่แปลว่า เงื่อนงำ อันมาจากลักษณะของเนื้อเรื่องที่เป็นเหตุการณ์ฆาตกรรมที่มีเงื่อนงำ และคำว่า Ludo ซึ่งเป็นภาษาละติน แปลว่า ฉันเล่น ซึ่งก็มาจากลักษณะของเกมที่มีส่วนคล้ายเกมเกมกระดานในชื่อลูโด
แม้ว่าจะได้รับสิทธิบัตรในปี ค.ศ. 1947 แต่ภาวะขาดแคลนในช่วงหลังสงคราม ทำให้มีการเลื่อนการเปิดตัวเกมอย่างเป็นทางการในสหราชอาณาจักรไปจนถึงปี ค.ศ. 1949 โดยพร้อมกันนั้น พาร์เกอร์ บราเธอร์ เป็นผู้ได้รับอนุญาตในสหรัฐ สำหรับการเผยแพร่โดยได้เปลี่ยนชื่อเป็น คลู (Clue)
อุปกรณ์.
ในชุดเกมนี้จะประกอบไปด้วย กระดานที่จะแสดงห้องต่างในคฤหาสน์ชนบทแห่งหนึ่งของอังกฤษ ชื่อ "คฤหาสน์ทิวดอร์" ซึ่งตั้งอยู่ที่เมืองแฮมป์เชอร์ ประเทศอังกฤษ ซึ่งเหตุการณ์เกิดขึ้นในปี 1926 หมากเดิน 6 ตัว คละสีกันซึ่งมี สีแดง สีน้ำเงิน สีเขียว สีเหลือง สีม่วง สีขาว หมากอาวุธ 6 ชนิด(บางก็เป็นไพ่เล็กๆ แสดงอาวุธ) ไพ่ห้องในคฤหาสน์ 9 ใบ ไพ่คนร้าย 6 ใบ ไพ่อาวุธ 6 ใบ ลูกเต๋า 2 ลูก ซองเอกสารสำหรับใส่ไพ่ที่จะกำหนดว่า ใครเป็นผู้ร้าย ฆาตกรรมสถานที่ใด ใช้อะไรในการฆ่า และกระดาษตารางโน้ตสำหรับใช้ในการสอบสวน ซึ่งผู้เล่นสามารถไม่ใช้มันในการเล่นได้
คนร้าย.
ในแต่ละเวอร์ชันก็จะมีตัวละครแตกต่างกันออกไป ซึ่งขึ้นอยู่กับผู้ผลิตในแต่ละประเทศ แต่จะมีตัวละครมาตรฐานอยู่ 6 ตัวดังนี้
อาวุธ.
ในแต่ละเวอร์ชันก็จะมีอาวุธแตกต่างกันออกไป บางเวอร์ชันมีถึง 9 ชิ้น ซึ่งขึ้นอยู่กับผู้ผลิตในแต่ละประเทศ แต่จะมีอาวุธมาตรฐานอยู่ 6 ชิ้นดังนี้
ห้อง.
ในแต่ละเวอร์ชันก็จะมีห้องแตกต่างกันออกไป ซึ่งขึ้นอยู่กับผู้ผลิตในแต่ละประเทศ แต่จะมีห้องมาตรฐานอยู่ 9 ห้องดังนี้
† ‡ "เป็นช่องทางลับที่สามารถข้ามไปได้โดยไม่ต้องทอยลูกเต๋า"
อาการกลัวงู

อาการกลัวงู  เป็นโรคกลัวอย่างหนึ่ง ทั้งนี้ พึงแยกแยะระหว่างผู้ไม่ชอบงูหรือกลัวพิษงูหรืออันตรายที่เกี่ยวข้องกับงู ผู้มีอาการกลัวงูไม่เพียงแต่กลัวเมื่อสัมผัสตัวเป็น ๆ เท่านั้น แต่ยังกลัวการคิดถึงงู หรือเห็นงูในวิดีทัศน์หรือภาพนิ่ง
ผู้ใหญ่หนึ่งในสามมีอาการกลัวงู ทำให้อาการกลัวงูเป็นโรคกลัวที่มีรายงานมากที่สุด นักวิทยาศาสตร์ตั้งทฤษฎีไว้ว่าสัตว์เลี้ยงลูกด้วยนมมีปฏิกิริยาสัญชาตญาณต่องู ซึ่งสำคัญต่อการดำรงชีพเพราะทำให้สามารถระบุภัยคุกคามอันตรายเช่นนี้ได้ทันที
พิพิธภัณฑ์แห่งชาติสวิส

พิพิธภัณฑ์แห่งชาติสวิส  เป็นหนึ่งในพิพิธภัณฑ์ที่สำคัญที่สุดของทวีปยุโรป ตั้งอยู่ในข้างสถานีกลางซือริช ในนครซือริช อาคารพิพิธภัณฑ์สร้างขึ้นในปีค.ศ. 1898 ด้วยสถาปัตยกรรมย้อนยุคแบบปราสาทฝรั่งเศสเรอแนช็องส์ พิพิธภัณฑ์แห่งนี้จัดแสดงวัตถุและเรื่องราวตั้งแต่ยุคก่อนประวัติศาสตร์ไปจนถึงศตวรรษที่ 20 และยังมีส่วนจัดแสดงที่เต็มไปด้วยงานศิลปะกอทิก, อัศวิน, จิตรกรรมแผง และแท่นสวดแกะสลัก
จูราสสิค เวิลด์ อาณาจักรล่มสลาย

จูราสสิค เวิลด์ อาณาจักรล่มสลาย  เป็นภาพยนตร์อเมริกันแนวนิยายวิทยาศาสตร์ผจญภัยที่ออกฉายในปีพ.ศ. 2561 กำกับโดย เจ. เอ. บาโญนา เป็นภาคต่อของ "จูราสสิค เวิลด์" (พ.ศ. 2558) และเป็นภาพยนตร์ลำดับที่ห้าในภาพยนตร์ชุด "จูราสสิค ปาร์ค" เขียนบทโดย เดเรก คอนนอลลี และโคลิน เทรวอร์โรว์ (ผู้กำกับภาพยนตร์ "จูราสสิค เวิลด์") โดยมีสตีเวน สปีลเบิร์ก (ผู้กำกับภาพยนตร์ "จูราสสิค พาร์ค กำเนิดใหม่ไดโนเสาร์") มารับหน้าที่ผู้อำนวยการสร้างฝ่ายบริหาร
ภาพยนตร์เรื่องนี้ดำเนินเรื่องบนเกาะสมมติในบริเวณอเมริกากลาง ชื่อว่าเกาะอิสลานูบลาร์ อยู่ในมหาสมุทรแปซิฟิกนอกชายฝั่งของคอสตาริกา ตัวละครหลักคือ โอเว่น เกรดี้ และ แคลร์ เดียริ่ง ซึ่งทั้งสองเดินทางไปช่วยเหลือเหล่าไดโนเสาร์บนเกาะซึ่งกำลังจะประสบภัยพิบัติภูเขาไฟระเบิด ซึ่งอาจทำให้ไดโนเสาร์บนเกาะเสียชีวิตทั้งหมดได้ นักแสดงที่กลับมารับบทเดิมจากภาคก่อน ๆ ที่สำคัญได้แก่ คริส แพร็ตต์, ไบรซ์ ดัลลัส ฮาวเวิร์ด, บี. ดี. หว่อง, และเจฟฟ์ โกลด์บลุม โดยมีนักแสดงใหม่อีกหลายคน เช่น Rafe Spall, Justice Smith, Daniella Pineda, เจมส์ ครอมเวล, โทบี โจนส์, Ted Leving, Isabella Sermon, และ Geraldine Chaplin
การถ่ายทำมีขึ้นที่สหราชอาณาจักรและฮาวาย ในช่วงเดือนกุมภาพันธ์ถึงกรกฎาคม พ.ศ. 2560 ออกฉายครั้งแรกที่เมืองแมดริด ประเทศสเปน เมื่อ 21 พฤษภาคม พ.ศ. 2561 ต่อมาจึงออกฉายในสหรัฐอเมริกาเมื่อ 22 มิถุนายน พ.ศ. 2561 โดยยูนิเวอร์แซลพิคเจอร์ส (ในประเทศไทยออกฉายเมื่อ 7 มิถุนายน พ.ศ. 2561) ทำรายได้รวมทั่วโลกไปกว่า 1,000 ล้านดอลลาร์สหรัฐ ทำให้กลายเป็นภาพยนตร์ที่ทำรายได้สูงสุดอันดับ 3 ประจำปี พ.ศ. 2561 ได้รับเสียงวิจารณ์แบบก้ำกึ่งจากนักวิจารณ์ ซึ่งกล่าวว่าหนังมีจุดเด่นที่การแสดงของคริส แพรตต์ การกำกับของบาโยนา งานภาพและบางช่วงบางตอนที่ "มืดหม่นจนน่าตกใจ" และมีจุดด้อยที่บทภาพยนตร์ นักวิจารณ์บางคนมองว่าภาพยนตร์เรื่องนี้ไม่มีอะไรแปลกใหม่กว่าภาพยนตร์เรื่องก่อน ๆ ในชุดภาพยนตร์"จูราสสิค พาร์ค" ซึ่งอาจบ่งบอกว่าหมดยุคของภาพยนตร์ชุดนี้แล้ว ภาคต่อชื่อว่า จูราสสิค เวิลด์ ทวงคืนอาณาจักร มีกำหนดออกฉายวันที่ 11 มิถุนายน พ.ศ. 2565 โดยเทรวอร์โรว์จะกลับมาทำหน้าที่เป็นผู้กำกับภาพยนตร์อีกครั้ง
ย่นเวลาทะลุมิติ (ภาพยนตร์ พ.ศ. 2561)

ย่นเวลาทะลุมิติ  เป็นภาพยนตร์แนวบันเทิงคดีวิทยาศาสตร์แฟนตาซีผจญภัยจากประเทศสหรัฐอเมริกา ออกฉาย พ.ศ. 2561 กำกับโดย Ava DuVernay เขียนบทโดย Jennifer Lee ดัดแปลงจากนวนิยายปี ค.ศ. 1962 เรื่อง "A Wrinkle in Time"
สุขศาสตร์

สุขศาสตร์  เป็นชุดการปฏิบัติซึ่งกระทำเพื่อรักษาสุขภาพ องค์การอนามัยโลกนิยามว่า "สุขศาสตร์หมายถึงภาวะและการปฏิบัติที่ช่วยรักษาสุขภาพและป้องกันการแพร่โรค" อนามัยส่วนบุคคลหมายถึงการรักษาความสะอาดของร่างกาย
สุขศาสตร์มีความหมายกว้างกว่าความสะอาด โดยรวมทางเลือกนิสัยส่วนบุคคลว่าอาบน้ำ ล้างมือ ตัดเล็บและเปลี่ยนเสื้อผ้าบ่อยเพียงใด นอกจากนี้ ยังให้ความสนใจกับการรักษาพื้นผิวของบ้านและที่ทำงานให้สะอาดและปลอดเชื้อโรค
บางสังคมอาจถือว่าการปฏิบัติสุขศาสตร์บางอย่างเป็นประจำเป็นนิสัยที่ดี ขณะที่การละเลยสุขศาสตร์อาจถือว่าน่ารังเกียจ ไม่เคารพหรือคุกคาม
พาหนะบริการการแพทย์ฉุกเฉินที่ไม่ได้ใช้เพื่อการขนส่ง

พาหนะบริการการแพทย์ฉุกเฉินที่ไม่ได้ใช้เพื่อการขนส่ง, (หรือที่รู้จักกันในชื่อทั่วไปว่า รถติดปีก), เป็นพาหนะบริการการแพทย์ฉุกเฉิน (EMS) ที่มีขึ้นมาเพื่อไว้ใช้ปฐมพยาบาล แต่ไม่ได้ใช้ในการเคลื่อนย้ายหรือขนส่งผู้ป่วยที่มีความจำเป็นในการใช้รถพยาบาล (เช่น ผู้ป่วยบาดเจ็บสาหัส)
พาหนะบริการการแพทย์ฉุกเฉินที่ไม่ได้ใช้เพื่อการขนส่ง ("การขนส่ง" ในที่นี้หมายถึงการเคลื่อนย้ายผู้ป่วยโดยใช้เปล) อาจแสดงถึงภาวะเศรษฐกิจ, การบริหาร, และโลจิกติกส์ของประเทศเหล่านั้นได้ ในบางกรณีพาหนะบริการการแพทย์ฉุกเฉินที่ไม่ได้ใช้เพื่อการขนส่งที่ไม่ได้เข้าร่วมบริการการแพทย์ฉุกเฉิน (EMS) อาจปฏิบัติหน้าที่อื่น เช่น การตำรวจ หรือ การระงับเหตุอัคคีภัย
ดูเพิ่ม.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
กล้วยศรีน่าน

กล้วยศรีน่าน ชื่อวิทยาศาสตร์: "Musa nanensis" Swangpol & Traiperm กล้วยศรีน่านเป็นกล้วยชนิดใหม่ของโลกที่เพิ่งได้รับการตั้งชื่อและตีพิมพ์ในวารสารวิชาการทางพฤกษศาสตร์ระดับนานาชาติเมื่อต้นเดือนสิงหาคม พ.ศ. 2558
กล้วยศรีน่านเป็นกล้วยป่าขนาดกลาง ลำต้นเทียมสูงราว 180 ซม. ลักษณะที่โดดเด่นคือมีปลีสีแดงส้ม ก้านปลีขนานพื้นแล้วโค้งขึ้น แตกต่างจากกล้วยทั่วไปที่มักมีปลีห้อยลง หรือกล้วยประดับที่มีปลีตั้งขึ้น ลักษณะทางพฤกษศาสตร์ที่สำคัญอีกประการหนึ่งคือ มีเกสรเพศผู้ 6 อัน แตกต่างจากกล้วยชนิดอื่นในโลกที่มีเกสรเพศผู้ 5 อัน ผลของกล้วยศรีน่านมีเมล็ดสีดำแข็งจำนวนมาก รับประทานได้แต่เนื้อน้อย
กล้วยศรีน่านพบขึ้นในพื้นที่ป่าดิบแล้ง ในหุบเขาใกล้ลำธาร และพบเพียง 5-10 กอเท่านั้น อีกทั้งอยู่ในพื้นที่ป่าที่มีแนวโน้มจะถูกบุกรุกแผ้วถางทำลาย หากพิจารณาด้วยหลักเกณฑ์ของ สหภาพนานาชาติเพื่อการอนุรักษ์ธรรมชาติและทรัพยากรธรรมชาติ หรือ IUCN (International Union for Conservation of Nature and Natural Resources) พบว่าเป็นพืชที่มีความเสี่ยงขั้นวิกฤติต่อการสูญพันธุ์ (Critically Endangered - CR)
กล้วยศรีน่านเป็นพืชชนิดแรกที่ตั้งชื่อให้จังหวัดน่าน โดยพบเป็นครั้งแรกที่อำเภอบ่อเกลือ จังหวัดน่าน และยังไม่พบในพื้นที่อื่นในประเทศไทยอีกเลย 
กล้วยศรีน่านถูกพบเป็นครั้งแรกเมื่อปี พ.ศ. 2545 โดย ดร. ปรัชญา ศรีสง่า หัวหน้าส่วนหอพรรณไม้ สวนพฤกษศาสตร์สมเด็จพระนางเจ้าสิริกิติ์ฯ จากนั้น 10 ปีต่อมาได้แจ้งให้ ผู้ช่วยศาสตราจารย์ ดร. ศศิวิมล โฉมเฉลา แสวงผล อาจารย์ประจำภาควิชาพฤกษศาสตร์ คณะวิทยาศาสตร์ มหาวิทยาลัยมหิดล เข้าไปตรวจสอบและพบว่าเป็นกล้วยชนิดใหม่ จึงได้รวบรวมข้อมูลเพิ่มเติมทั้งด้านสัณฐานวิทยา และผู้ช่วยศาสตราจารย์ ดร. ปวีณา ไตรเพิ่ม ตรวจสอบด้านกายวิภาคศาสตร์ เพื่อยืนยันความแตกต่างจากกล้วยป่าชนิดอื่น ผู้ช่วยศาสตราจารย์ ดร. ศศิวิมล โฉมเฉลา แสวงผล และรองศาสตราจารย์ ดร. ปวีณา ไตรเพิ่ม ตีพิมพ์ชื่อกล้วยชนิดใหม่นี้ในวารสาร "ซิสเตมาติก โบตานี (Systematic Botany)" ปีที่ 40 ฉบับที่ 2 เมื่อวันที่ 10 สิงหาคม 2558
ต่อมาในปลายปี พ.ศ. 2558 Dr. Stephan W. Gale จาก Kadoorie Farm and Botanic Garden, Hong Kong, China และ Mrs. Somsanith Bouamanivong, Director of Ecology Division, Curator of National Herbarium of Laos (HNL) พบกล้วยศรีน่านใกล้ Kasi, Lao PDR 
การค้นพบกล้วยศรีน่าน เป็นการค้นพบชนิดพันธุ์พืชที่มีความสำคัญ ทั้งด้วยลักษณะดอกที่พิเศษแตกต่างจากกล้วยชนิดอื่น ทั้งด้วยความสวยงามของปลี ทั้งด้วยเป็นการค้นพบในพื้นที่ลุ่มแม่น้ำโขงซึ่งเป็นภูมิภาคสำคัญที่มีความเปราะบางทางนิเวศวิทยา มีเอกลักษณ์และถูกคุกคามจากการตัดไม้ทำลายป่าอย่างรุนแรง กล้วยศรีน่านได้รับเลือกจากวารสาร Science News และ องค์การกองทุนสัตว์ป่าโลกสากล ให้เป็นหนึ่งในชนิดพันธุ์เด่นที่สุดที่ถูกค้นพบในปี ค.ศ. 2015 และมีการนำเสนอข่าวการค้นพบนี้ในสื่อหลายแห่ง เช่น เว็บไซต์ของ BBC Thai
เนื่องจากเป็นกล้วยที่มีปลีสวยงาม สีสด และออกปลีมาก แต่ต้องการอากาศเย็น จึงมีศักยภาพที่จะพัฒนาเป็นไม้ประดับหรือตัดปลีเป็นไม้ตัดดอกได้หากปลูกในบนพื้นที่สูงที่มีอากาศเย็น
ทั้งนี้ในประเทศไทยมีกล้วยป่าพื้นเมือง (native wild species) ราว 10 ชนิด เช่น กล้วยหก กล้วยแข้  กล้วยบัวสีส้ม กล้วยศรีนรา กล้วยนวล กล้วยผา เป็นต้น กระจายพันธุ์อยู่ทุกภาคของประเทศไทย โดยเฉพาะบริเวณชายป่าบนเทือกเขาต่างๆ กล้วยศรีน่านเป็นชนิดใหม่ที่ค้นพบล่าสุด ซึ่งก่อนหน้านี้เมื่อปี พ.ศ. 2551 ผศ. ศศิวิมล และทีมสำรวจกล้วยของมหาวิทยาลัยมหิดลได้พบกล้วยชนิดใหม่ทางภาคตะวันตกของประเทศไทย และตั้งชื่อว่ากล้วยนาคราช ("Musa serpentina" Swangpol & Somana)
กล้วยนาคราช

กล้วยนาคราช ชื่อวิทยาศาสตร์: "Musa serpentina" เป็นกล้วยชนิดใหม่ของประเทศไทย ตีพิมพ์เมื่อ พ.ศ. 2554 พบทางภาคตะวันตกและภาคเหนือของประเทศไทยที่ กาญจนบุรี ตาก และแม่ฮ่องสอน ลักษณะเด่นคือกาบปลีเป็นสีชมพูอมส้ม ก้านปลีบิดไปมาเหมือนงูเลื้อย มีรอยแผลเป็นมาก ผลติดเมล็ดน้อย
พรทิวา สาครจันทร์

พรทิวา สาครจันทร์ (ชื่อเล่น : มิ้นท์) (เกิดเมื่อวันที่ 21 เมษายน พ.ศ. 2536) เป็นศิลปินและนักแสดงชาวไทย อดีตนักแสดงสังกัด ช่อง 7HD เธอได้รับการยอมรับจากการแสดงละครโทรทัศน์เรื่อง "เหนี่ยวหัวใจสุดไกปืน" (2560), "ว่าความตามรัก" (2560), "พชรมนตรา" (2562), "เจ้าสัวมั่วนิ่ม" (2562), "โซ่เวรี" (2563), "ปล้นลอยฟ้า" (2564), "สายเปล" (2565), "ดั่งฟ้าสิ้นตะวัน" (2566)
ประวัติ.
พรทิวา สาครจันทร์ ชื่อเล่น มิ้นท์ เกิดเมื่อวันที่ 21 เมษายน พ.ศ. 2536 " ตามลำดับ และเป็นหนึ่งในสมาชิกศิลปินวงจี-ทเวนตี้เป็นศิลปินและนักแสดงชาวไทยเกิดจังหวัดที่ชลบุรี จบการศึกษาจากมัธยมศึกษาโรงเรียนสิงห์สมุทร จบการศึกษาจากคณะวารสารศาสตร์และสื่อสารมวลชน สาขาวิชาการประชาสัมพันธ์และสื่อสารองค์กร มหาวิทยาลัยรังสิต
การทำงาน.
มิ้นท์เริ่มเข้าสู่วงการบันเทิง เธอได้มีโอกาสเข้าร่วมเวทีการประกวด Miss Gossip Girl 2010 และได้คว้าตำแหน่งรางวัลรองชนะเลิศอันดับ 2 ภายหลังเธอก็ได้รับคัดเลือกเข้ามาเป็นศิลปินฝึกหัด ที่ Mono Music (Junior) จึงได้เข้ามาเป็นหนึ่งในสมาชิกวงเกิร์ลกรุ๊ปจี-ทเวนตี้ และมีผลงานเพลงอัลบั้มเป็นของตัวเองเช่น อาทิเช่น "ของฟรีไม่มีในโลก" (Ain’t Nothing Free) และ "ไม่พูดก็ได้ยิน" (Unspoken Word) เป็นต้น
เมื่อในปี 2559 มิ้นท์เริ่มเข้าสู่วงการในการเป็นนักแสดงแบบเต็มตัวเธอได้มีโอกาสไปแคสติ้งการเป็นนักแสดงสังกัดช่อง 7เป็นที่แรกขณะที่ค่ายพอดีคำกำลังหานักแสดงหน้าใหม่เธอได้ไปเรียนแอคติ้งการแสดงเป็นนักแสดงเติมที่โรงเรียนการแสดงของครูเงาะโดยมีครูเงาะฝึกสอนการแสดงเมื่อไม่นานขณะที่รอฟังผลในการประกาศการเป็นแสดงในสังกัดช่อง7 เธอก็ได้ผ่านการทดสอบในการเป็นแสดงและได้ลงนามสัญญาในฐานะนักแสดงในสังกัดช่อง7 เมื่อปี 2560 มีผลงานละครเรื่อง "เหนี่ยวหัวใจสุดไกปืน"," ราชนาวีที่รัก" และ "ว่าความตามรัก"เป็นต้นมิ้นท์จึงรับงานละครตลอดเรื่อยมา
ผลงาน.
ละครสั้น.
เสือ ชะนี เก้ง ตอน กลยุทธ์ซุนวู, Devil 2560
เส้นประสาทไทรเจมินัล

เส้นประสาทไทรเจมินัล  หรือ ประสาทสมองเส้นที่ 5 เป็น เส้นประสาทสมองคู่ที่ 5 จากทั้งหมด 12 คู่ โดยมีหน้าที่รับความรู้สึกบนหน้าและควบคุมการเคลื่อนไหว เช่น การกัด และการเคี้ยว เป็นเส้นประสาทสมองที่ใหญ่ที่สุด ชื่อของเส้นประสาท ("ไทรเจมินัล (trigeminal)" = "tri-" หรือ สาม และ "-geminus" หรือ คู่ รวมกันเป็นสามคู่) มาจากการที่เส้นประสาททั้งสอง (ในพอนส์แต่ละข้าง) ต่างแยกออกเป็นสามแขนงหลัก เส้นประสาทออปทัลมิก (V1), เส้นประสาทแมกซิลลารีย์ (V2), และเส้นประสาทแมนดิบูลาร์ (V3) เส้นประสาทออปทัลมิกและแมกซิลลารีย์ทำหน้าที่รับความรู้สึกเพียงอย่างเดียว ขณะที่เส้นประสาทแมนดิบูลาร์ทำหน้าที่ทั้งรับความรู้สึกและควบคุมการเคลื่อนไหว
Tufted cell

Tufted cell เป็นเซลล์ประสาทสามกลุ่มในป่องรับกลิ่น คือ ส่วนนอก (external) ส่วนกลาง (middle) และส่วนลึก (deep) ส่วนนอกอยู่ที่โกลเมอรูลัสของป่องรับกลิ่นและเชื่อมต่อกับเซลล์อื่น ๆ ภายในป่อง ส่วนกลางและส่วนลึกอยู่ในชั้น external plexiform ของป่อง โดยมีการจัดระเบียบและการส่งแอกซอนไปยังเขตสมองที่สูงกว่าคล้ายกับของเซลล์ไมทรัล
เซลล์ได้รับข้อมูลแบบเร้าจากเซลล์ประสาทรับกลิ่นในเยื่อรับกลิ่นที่บุบางส่วนของโพรงจมูก
เซลล์ส่วนกลางและส่วนลึกเป็น projection neuron ของป่องรับกลิ่นเหมือนกับเซลล์ไมทรัล
และเป็นตัวส่งข้อมูลจากโกลเมอรูลัสไปยังส่วนต่อ ๆ ไปของสมอง
ข้อมูลที่ส่งอาจปรับให้ชัดหรือกรองผ่านกระบวนการที่เรียกว่า lateral inhibition (การยับยั้งจากเซลล์ข้าง ๆ)
ซึ่ง internueron ในป่องรับกลิ่นที่เรียกว่า เซลล์รอบโกลเมอรูลัส (periglomerular cell) และ granule cell เป็นตัวอำนวย
ดังนั้น projection neuron เหล่านี้จริง ๆ จึงส่งข้อมูลกลิ่นที่ปรับให้ชัดขึ้นไปยังส่วนลึกขึ้น ๆ ในสมอง
เชิงอรรถและอ้างอิง.
<templatestyles src="Reflist/styles.css" />
กีฬาสกีลีลาในโอลิมปิกฤดูหนาว

กีฬาสกีลีลา หรือ กีฬาสกีฟรีสไตล์ ได้รับการบรรจุเป็นกีฬาที่แข่งขันในโอลิมปิกฤดูหนาว ในปี 1992 (พ.ศ. 2535) ณ เมืองแอลเบอร์วีลล์ เป็นครั้งแรก หลังจากนั้นกีฬาสกีลีลาก็ได้บรรจุในกีฬาโอลิมปิกฤดูหนาวมาตลอด ก่อนหน้านี้กีฬาสกีลีลาถูกบรรจุในกีฬาสาธิตในปี 1988 (พ.ศ. 2531) ณ เมืองแคลกะรี
รายการ.
ประเภทชาย.
• = "ได้รับการบรรจุอย่างเป็นทางการ", (d) = "กีฬาสาธิต"
ประเภทหญิง.
• = "ได้รับการบรรจุอย่างเป็นทางการ", (d) = "กีฬาสาธิต"
ตารางสรุปเหรียญรางวัล.
"ล่าสุด : โอลิมปิกฤดูหนาว 2018"
นิวโรพิล

นิวโรพิล  เป็นส่วนไหนในระบบประสาทก็ได้ที่ประกอบด้วยแอกซอนซึ่งไม่หุ้มปลอกไมอีลิน, เดนไดรต์, และส่วนยื่นของเซลล์เกลียโดยมาก กลายเป็นบริเวณที่หนาแน่นไปด้วยไซแนปส์โดยมีตัวเซลล์ค่อนข้างน้อย
เขตที่หนาแน่นไปด้วยนิวโรพิลมากที่สุดก็คือสมอง แม้จะไม่ใช่นิวโรพิลเพียงอย่างเดียว แต่ก็ยังมีส่วนนิวโรพิลที่ใหญ่สุดและมีไซแนปส์หนาแน่นที่สุดในร่างกาย
ยกตัวอย่างเช่น ทั้งคอร์เทกซ์ใหม่และป่องรับกลิ่นต่างก็มีนิวโรพิล
เนื้อขาวซึ่งเป็นแอกซอนและเซลล์เกลียโดยมาก โดยทั่วไปจะไม่จัดเป็นส่วนของนิวโรพิล
คำภาษาอังกฤษว่า Neuropil มาจากคำภาษากรีก คือ "neuro" ที่แปลว่า "เอ็น ประสาท" และ "pilos" ที่แปลว่า ผ้าขนสัตว์
โดยเริ่มใช้ตั้งแต่ปลายคริสต์ศตวรรษที่ 19
ดูเพิ่ม.
<templatestyles src="Div col/styles.css"/>
เชิงอรรถและอ้างอิง.
<templatestyles src="Reflist/styles.css" />
เซลล์รอบโกลเมอรูลัส

เซลล์รอบโกลเมอรูลัส  เป็นเซลล์ประสาทในป่องรับกลิ่นของสมอง ซึ่งเมื่อร่วมกับ granule cell จะเป็นตัวอำนวยการยับยั้งจากเซลล์ด้านข้าง (lateral inhibition) ของข้อมูลกลิ่นที่ป่องรับกลิ่นได้รับ ประมวลผล และส่งต่อ
เป็นเซลล์ที่มีเดนไดรต์อยู่ในโกลเมอรูลัสของป่องรับกลิ่น
ซึ่งรับข้อมูลจากเซลล์ประสาทรับกลิ่นที่เยื่อรับกลิ่นในโพรงจมูก
เป็นเซลล์ที่มีไซแนปส์แบบยับยั้ง (inhibitory) กับเซลล์ไมทรัล และ tufted cell
โดยมีทั้งแบบใช้สารสื่อประสาทกาบาและโดพามีน
เซลล์รอบโกลเมอรูลัสเป็น interneuron ที่หนาแน่นทีสุดในชั้นโกลเมอรูลัสของป่องรับกลิ่น เป็นเซลล์ขนาด 6-8 ไมโครเมตรที่ล้อมและกำหนดขอบเขตโกลเมอรูลัส ปกติจะมีเดนไดรต์อยู่ที่โกลเมอรูลัสอันเดียว แม้จะมีข้อยกเว้นคือโกลเมอรูลัสหลายอันอาจได้เดนไดรต์จากเซลล์ตัวเดียว ซึ่งอาจจะยื่นออกไปไกลเป็นระยะ 3-6 โกลเมอรูลัส
ต่อมรับกลิ่น

ต่อมรับกลิ่น หรือ ต่อมของโบว์แมน  อยู่ที่เยื่อเมือกรับกลิ่น (olfactory mucosa) ใต้เยื่อบุผิวรับกลิ่นภายในชั้น lamina propria ซึ่งเป็นเนื้อเยื่อเกี่ยวพันที่ยังมีเซลล์สร้างเส้นใย (fibroblast) เส้นเลือด และมัดแอกซอนเล็ก ๆ จากเซลล์ประสาทรับกลิ่นด้วย
ต่อมประกอบด้วยกระเปาะ acinus ภายในชั้น lamina propria และท่อหลั่งซึ่งวิ่งไปออกที่เยื่อรับกลิ่น
งานศึกษาด้วยกล้องจุลทรรศน์อิเล็กตรอนแสดงว่า ต่อมมีเซลล์ที่มีถุงหลั่งขนาดใหญ่
ต่อมจะหลั่งโปรตีนกลุ่ม mucin คือ MUC5AC (UniProtKB: P98088) ที่สร้างวุ้น
และอาจหลั่งโปรตีนเช่น lysozyme, amylase, และอิมมูโนโกลบูลินเอ (IgA) คล้ายกับต่อมหลั่งน้ำใส (serous gland)
องค์ประกอบของสารคัดหลั่งจากต่อมยังไม่ชัดเจน แต่ก็มีหลักฐานว่ามันผลิตโปรตีนที่จับกับโมเลกุลกลิ่นด้วย
เชิงอรรถและอ้างอิง.
<templatestyles src="Reflist/styles.css" />
เซลล์พยุง

เซลล์พยุง
เป็นเซลล์ชนิดหนึ่งที่โดยหลักทำหน้าที่พยุงโครงสร้าง
เช่น Sertoli cell ในอัณฑะ
ซึ่งอยู่ตามผนังของหลอดสร้างอสุจิ (seminiferous tubule) ที่ช่วยส่งสารอาหารให้ตัวอสุจิด้วย
อีกตัวอย่างหนึ่งก็คือเซลล์พยุงที่อยู่ในเยื่อบุผิวรับกลิ่น
แม้อวัยวะของคอร์ติในหูชั้นในและตุ่มรับรสก็มีเซลล์พยุงด้วย
เซลล์พยุงอีกประเภทหนึ่งพบในเซลล์โกลมัสของ carotid body และ aortic body
พยาธิสภาพก็สามารถมีเซลล์พยุงได้เหมือนกัน เช่น เนื้องอกคาร์ซินอยด์ประมาณ 40% จะมีเซลล์พยุงกระจายไปทั่ว ซึ่งสามารถป้ายสีด้วยเทคนิค S100 immunostain
เซลล์พยุงที่เยื่อบุผิวรับกลิ่น.
เซลล์ค้ำจุนประเภทหนึ่งที่เยื่อบุผิวรับกลิ่นก็คือ เซลล์พยุง เป็นเซลล์ที่ช่วยพยุงโครงสร้างของเยื่อโดยอยู่รอบ ๆ เซลล์ประสาทรับกลิ่น และอาจช่วยกำจัดโมเลกุลกลิ่นและโมเลกุลอื่น ๆ จากเยื่อด้วย
โดยใช้เอนไซม์ P450 และอื่น ๆ
เชิงอรรถและอ้างอิง.
<templatestyles src="Reflist/styles.css" />
เมทัลโลโปรตีน

เมทัลโลโปรตีน  เป็นคำทั่วไปที่หมายถึงโปรตีนที่มีโคแฟกเตอร์เป็นไอออนโลหะ
โปรตีนเป็นจำนวนมากอยู่ในจำพวกนี้
ยกตัวย่างเช่น โปรตีนมนุษย์อย่างน้อย 1,000 ชนิด (จาก ~20,000) จะมีโดเมนที่จับกับสังกะสี
แต่ก็อาจมีถึง 3,000 ชนิด
เชิงอรรถและอ้างอิง.
<templatestyles src="Reflist/styles.css" />
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ยีนเทียม

ยีนเทียม  เป็นลำดับดีเอ็นเอที่สัมพันธ์กับยีนปกติที่ทำงานได้
แต่เทียบกับยีนปกติ ได้สูญสมรรถภาพในการแสดงออกหรือในการเข้ารหัสโปรตีน
ยีนเทียมบ่อยครั้งเป็นผลจากการสะสมการกลายพันธุ์หลายอย่างภายในยีนเดียวกันที่ไม่มีผลต่อการอยู่รอดของสิ่งมีชีวิต แต่ก็อาจเกิดจากกระบวนการ genomic copy number variation (CNV) ที่ส่วน 1+ kb ของยีนจะเพิ่มขึ้นหรือลบออก
แม้จะไม่สามารถทำงานได้ "อย่างสมบูรณ์" ยีนเทียมก็ยังอาจมีหน้าที่บางอย่างเหมือนกับดีเอ็นเอที่ไม่ใช้เข้ารหัสโปรตีน (noncoding DNA) อื่น ๆ เช่น ควบคุมการแสดงออกของยีน 
คำภาษาอังกฤษว่า "pseudo" (เทียม) แสดงนัยว่า ยีนมีลำดับที่แปรผันไปเทียบกับยีนที่เป็นบรรพบุรุษ แต่ก็ไม่ได้ชี้ว่าไม่มีหน้าที่อะไร
แม้อาจจะเข้ารหัสโปรตีนไม่ได้ ยีนเทียมจำนวนมากก็มีบทบาทสำคัญต่อสรีรภาพตามปกติและเมื่อมีพยาธิสภาพ
เชิงอรรถและอ้างอิง.
<templatestyles src="Reflist/styles.css" />
ฮาร์มอนิก

ฮาร์มอนิก
เป็นสมาชิกอันใดอันหนึ่งก็ได้ของอนุกรมฮาร์มอนิก (harmonic series) ซึ่งเป็นอนุกรมแบบอนันต์และลู่ออก (divergent infinite series)
ชื่อของมันมาจากแนวคิดเกี่ยวกับ overtone หรือฮาร์มอนิกที่เกิดในเครื่องดนตรี ซึ่งก็คือ ความยาวคลื่นของเสียง overtone จากสายเครื่องดนตรีหรือคอลัมน์อากาศในเครื่องดนตรี (เช่นในทูบา) ที่กำลังสั่น จะเป็นอนุพันธ์จากความยาวคลื่นมูลฐานของสายเครื่องดนตรี
คำนี้ใช้ในสาขาวิชาต่าง ๆ ที่มาจากประเทศตะวันตก รวมทั้งดนตรี ฟิสิกส์ สวนศาสตร์ สัญญาณอิเล็กทรอนิกส์ เทคโนโลยีวิทยุ และสาขาอื่น ๆ 
ซึ่งปกติจะใช้กับสัญญาณที่เกิดซ้ำ ๆ เช่นคลื่นรูปไซน์
ฮาร์มอนิกของคลื่นเช่นนี้ ก็คือคลื่นที่มีความถี่เป็นพหุคูณจำนวนเต็มของคลื่นดั้งเดิม โดยความถี่คลื่นดั้งเดิมจะเรียกว่า ความถี่มูลฐาน
คลื่นดั้งเดิมนี้ก็เรียกได้ด้วยว่า ฮาร์มอนิกแรก โดยคลื่นที่มีความถี่สูงยิ่ง ๆ กว่านั้นจะเป็นฮาร์มอนิกที่สูงกว่า (higher harmonic)
เนื่องจากฮาร์มอนิกทั้งหมดจะเป็นคาบตรงที่ความถี่มูลฐานด้วย ฮาร์มอนิกรวมกันทั้งหมดก็จะเป็นคาบที่ความถี่นั้นด้วย
ยกตัวอย่างเช่น ถ้าความถี่มูลฐานอยู่ที่ 50 เฮิรตซ์ (Hz)
ความถี่ของฮาร์มอนิกสูงกว่า 3 อันแรกก็จะอยู่ที่ 100 Hz (ฮาร์มอนิกที่สอง) 150 Hz (ฮาร์มอนิกที่สาม) 200 Hz (ฮาร์มอนิกที่สี่) และคลื่นอื่น ๆ ที่มีความถี่เป็นคาบที่ 50 Hz ด้วย
ในดนตรี แนวคิดเกี่ยวกับฮาร์มอนิกจะใช้ในเครื่องดนตรีแบบสายและแบบเป่า เพื่อสร้างเสียงโดยเฉพาะเพื่อให้เกิดเสียงที่สูงกว่า และในเครื่องดนตรีแบบสาย เพื่อให้ได้คุณสมบัติของเสียงโดยเฉพาะที่ภาษาอังกฤษเรียกว่า tone colour (น้ำเสียง)
ในเครื่องดนตรีแบบสาย นักดนตรีจะเล่นฮาร์มอนิกต่าง ๆ โดยแตะ (แต่ไม่ได้กดลงที่สายอย่างเต็มที่) ตรงจุดใดจุดหนึ่งโดยเฉพาะบนสายในขณะที่สร้างเสียง ไม่ว่าจะโดยดีดสายหรือสีเป็นต้น
ซึ่งก็จะสร้างเสียงฮาร์มอนิก โดยจะฟังเป็นเสียงทุ้มแหลมที่มีความถี่สูงกว่าความถี่มูลฐานของสายนั้น
ศัพท์อังกฤษ.
ฮาร์มอนิกอาจจะเรียกด้วยว่า overtones, partials, หรือ upper partials
ความต่างระหว่างฮาร์มอนิกกับ overtone ก็คือ ฮาร์มอนิกหมายเอาโน้ตทั้งหมดในอนุกรมรวมทั้งความถี่มูลฐาน (เช่น สายกีตาร์ที่ไม่ได้กด)
ส่วนคำว่า overtone หมายเอาเสียงในอนุกรมที่สูงกว่าความถี่มูลฐานเท่านั้น
แม้ในวรรณกรรมดนตรีบางบริบท คำทั้งสามนี้อาจใช้เหมือน ๆ กัน
Partials, overtones, และฮาร์มอนิก.
overtone เป็น partial ไหนก็ได้ที่สูงกว่า partial ต่ำสุดในเสียงประกอบ
ความดังและความถี่ของ partial ต่าง ๆ ในเสียงประกอบจะกำหนดน้ำเสียง (timbre) ของเครื่องดนตรี
ความคล้ายคลึงกันของคำว่า overtone และ partial ทำให้ใช้โดยความหมายเหมือนกันในบางบริบท แต่การนับลำดับจริง ๆ จะต่างกัน ซึ่งอาจทำให้สับสน
ในกรณีพิเศษที่น้ำเสียงเครื่องดนตรี (timbre) ที่มี partial ต่าง ๆ เท่ากับอนุกรมฮาร์มอนิก (ดังที่พบในเครื่องสายและเครื่องเป่าโดยมาก) แทนที่จะมี partial ต่าง ๆ ซึ่งไม่เป็นฮาร์มอนิก (เช่น เครื่องตีที่ส่งเสียงสูงต่ำโดยมาก)
ก็จะสะดวกเรียก partial ต่าง ๆ ซึ่งเป็นองค์ประกอบว่า เป็นฮาร์มอนิก แม้นี่จะไม่ถูกต้องโดยเทคนิค เพราะฮาร์มอนิกจะนับเหมือนกันแม้มีบางส่วนขาดหายไป (ดูเสียงความถี่มูลฐานที่ไม่มี) แต่ partial และ overtone จะนับก็ต่อเมื่อมีเสียงจริง ๆ 
ตารางต่อไปนี้แสดงการใช้ชื่อ 3 อย่างนี้ (คือ partial, overtone, และฮาร์มอนิก) และวิธีการนับ (โดยสมมุติว่า ฮาร์มอนิกทั้งหมดมีจริง ๆ)
กีฬาสเกตลีลาในโอลิมปิกฤดูหนาว 2018

กีฬาสเกตลีลาในโอลิมปิกฤดูหนาว 2018 เป็นการแข่งขันกีฬาสเกตลีลาที่จัดขึ้นในเมืองพย็องชัง, ประเทศเกาหลีใต้ กำหนดแข่งขันระหว่างวันที่ 9–23 กุมภาพันธ์ พ.ศ. 2561 โดยได้จัดขึ้นที่ สนามกีฬาสเกตน้ำแข็งคังนึง
ซึ่งการแข่งขันกีฬาเคอร์ลิงครั้งนี้มีการแข่งขันทั้งหมด 5 รายการ คือ ประเภททีมชาย 1 รายการ, ประเภททีมหญิง 1 รายการ และประเภทผสม 3 รายการ โดยแต่ละรายการจะมีนักกีฬา 153 คน จาก 32 ประเทศ
ตารางการแข่งขัน.
ตารางข้างล่างนี้เป็นตารางการแข่งขันทั้งหมด 5 รายการ 
ประเทศที่เข้าร่วม.
มีนักกีฬาทั้งหมด 153 คนจาก 32 ประเทศเข้าร่วมแข่งขัน (รวมถึงคณะนักกีฬาจากนักกีฬาโอลิมปิกจากรัสเซีย)
<templatestyles src="การอ้างอิง/styles.css"/>ก ประเทศที่เข้าร่วมครั้งแรก
สรุปเหรียญรางวัล.
ประเภทผสม.
<templatestyles src="การอ้างอิง/styles.css"/>* นักสเกตที่ลงแข่งขันเฉพาะชอร์ทโปรแกรม
<templatestyles src="การอ้างอิง/styles.css"/>** นักสเกตที่ลงแข่งขันเฉพาะฟรีโปรแกรม
พระเจ้านรปติที่ 1 แห่งอังวะ

พระเจ้านรปติที่ 1 แห่งอังวะ ([nəɹa̰pətḭ]; 7 มิถุนายน 1413 – 24 กรกฎาคม 1468) กษัตริย์ลำดับที่ 10 แห่ง อาณาจักรอังวะ จาก ค.ศ. 1442 ถึง ค.ศ. 1468 พระองค์ขึ้นสืบราชบัลลังก์ภายหลังจากการสวรรคตแบบกะทันหันโดยไร้รัชทายาทของ มังรายกะยอชวาที่ 1 แห่งอังวะ กษัตริย์ลำดับที่ 9 ผู้เป็นพระเชษฐาเมื่อ ค.ศ. 1442 
พระราชประวัติ.
พระเจ้านรปติที่ 1 ประสูติเมื่อวันที่ 7 มิถุนายน ค.ศ. 1413 เป็นพระราชบุตรองค์ที่ 2 จากทั้งหมด 4 พระองค์ของ พระเจ้าโมญีนตะโด กษัตริย์ลำดับที่ 8 ที่ประสูติแต่พระนาง Shin Myat Hla โดยพระเจ้านรปติมีพระเชษฐา 1 พระองค์คือ พระเจ้ามังรายกะยอชวาที่ 1 แห่งอังวะ และพระขนิษฐาอีก 2 พระองค์
อุปราชแห่งเมืองแปร.
ใน ค.ศ. 1429 พระองค์ได้รับการสถาปนาจากพระราชบิดาให้เป็นอุปราชแห่งเมืองแปรซึ่งเป็นเมืองสำคัญทางใต้ของอังวะพร้อมกับได้รับพระอิสริยยศเป็น สีหตู ขณะมีพระชนมายุเพียง 16 พรรษาซึ่งพระเจ้านรปติปกครองเมืองแปรต่อมาจนกระทั่งพระราชบิดาเสด็จสวรรคตเมื่อ ค.ศ. 1439 โดยมีพระเชษฐาของพระองค์ซึ่งเป็นรัชทายาทคือ มังรายกะยอชวา ขึ้นสืบราชบัลลังก์ต่อมา
ขึ้นสืบราชบัลลังก์.
ในเดือนมกราคม-กุมภาพันธ์ ค.ศ. 1442 พระเจ้ามังรายกะยอชวาที่ 1 เสด็จสวรรคตอย่างกะทันหันซึ่งในเวลานั้นกองทัพอังวะกำลังเดินทางไปล้อมเมืองโมกองเมืองของรัฐชานแห่งโมกอง เมื่อพระเจ้ามังรายกะยอชวาเสด็จสวรรคตบรรดาเสนาบดีแห่งอังวะจึงเสนอพระนามของพระเทวัน (น้องเขย) ของพระเจ้ามังรายกะยอชวาคือ เจ้าชายสีหบดี ซึ่งขณะนั้นกำลังรบติดพันอยู่ที่โมกองกลับมายังอังวะเพื่อขึ้นสืบราชบัลลังก์ แต่เจ้าชายสีหบดีได้ปฏิเสธโดยให้เหตุผลว่าพระองค์ไม่ได้เป็นพระโอรสหรือพระอนุชาของกษัตริย์ผู้ล่วงลับ และเสนอให้เหล่าเสนาบดีไปทูลเชิญพระอนุชาของพระเจ้ามังรายกะยอชวาคือ สีหตู ที่ครองเมืองแปรอยู่แทน เหล่าเสนาบดีจึงไปทูลเชิญ สีหตู แห่งแปรกลับมายังอังวะเพื่อขึ้นสืบราชบัลลังก์โดยได้มีการเถลิงพระนามใหม่ว่า พระเจ้านรปติที่ 1 เมื่อวันที่ 25 เมษายน ค.ศ. 1442 
สวรรคต.
เมื่อวันที่ 12 มิถุนายน ค.ศ. 1467 พระเจ้านรปติถูกแทงโดยพระนัดดาซึ่งเกิดจากที่พระองค์เคยตำหนิเรื่องการแอบรักกันกับลูกพี่ลูกน้อง หลังถูกทำร้ายพระเจ้านรปติหลบหนีไปยังเมืองแปรซึ่ง มังกะยอชวา พระโอรสพระองค์หนึ่งปกครองอยู่ พระองค์เสด็จสวรรคตที่นั่นในอีกหนึ่งปีต่อมาเมื่อวันที่ 24 กรกฎาคม ค.ศ. 1468